Kun iført lyseblå gummisko og en striktrøje forlod den 59-årige Arne Manstrup Kristensen sin bolig på Riishøjcentret i Aalborg mandag aften. Han er ikke blevet set siden, og det får nu Nordjyllands Politi til at efterlyse ham. Mandens telefon er ikke tændt, og derfor har politiet ledt efter manden i området med patruljer og hunde, oplyser vagtchef ved Nordjyllands Politi, Henrik Beck. Arne Manstrup Kristensen er dement og beskrives som: Cirka 175 centimeter høj og spinkel af bygning. Næsten skaldet, men med gråt/hvidt fuldskæg. Iført bordeaux striktrøje, cowboybukser og lyseblå gummisko eller clogs. Har man sat Arne Manstrup Kristensen, eller har man oplysninger i sagen, bedes man venligst kontakte Nordjyllands Politi på telefon 114.

Referat:
En 59-årig mand har forlad sin bolig på Riishøjcentret i Aalborg mandag aften - nu efterlyses han af Nordjyllands Politi.